**ΠΑΡΑΘΕΤΙΚΑ**

**Α. ΠΑΡΑΘΕΤΙΚΑ ΕΠΙΘΕΤΩΝ**

Συγκριτικός: ΘΕΜΑ + -τερος, -τέρα, -τερον

Υπερθετικός: ΘΕΜΑ + -τατος, -τάτη, -τατον

Ι. ΚΑΝΟΝΙΚΟΣ ΣΧΗΜΑΤΙΣΜΟΣ

1. ΔΕΥΤΕΡΟΚΛΙΤΩΝ ΕΠΙΘΕΤΩΝ

θΕΤΙΚΟΣ ΣΥΓΚΡΙΤΙΚΟΣ ΥΠΕΡΘΕΤΙΚΟΣ

πτωχός πτωχότερος πτωχότατος

ξηρός ξηρότερος ξηρότατος

νέος νεώτερος νεώτατος

σοφός σοφώτερος σοφώτατος

Κανόνας 1. Ο χαρακτήρας του θέματος των δευτερόκλιτων -ο, εάν προηγείται μακρόχρονη συλλαβή παραμένει αμετάβλητος κατά το σχηματισμό των παραθετικών, εάν όμως προηγείται βραχύχρονη συλλαβή τρέπεται σε **ω.**

Κανόνας 2. Ως μακρόχρονη λογίζεται η συλλαβή που έχει μακρό φωνήεν (η, ω), (φύσει μακρόχρονη), αλλά και οποιαδήποτε άλλη συλλαβή που έχει βραχύ ή δίχρονο φωνήεν μετά το οποίο ακολουθεί διπλό σύμφωνο (ξ, ψ, ζ) ή δύο ή τρία σύμφωνα (θέσει μακρόχρονη).

π.χ.

ΘΕΤΙΚΟΣ ΣΥΓΚΡΙΤΙΚΟΣ ΥΠΕΡΘΕΤΙΚΟΣ

ἔνδοξος ἐνδοξότερος ἐνδοξότατος

λεπτός λεπτότερος λεπτότατος

λαμπρός λαμπρότερος λαμπρότατος

ΕΞΑΙΡΕΣΗ

ΘΕΤΙΚΟΣ ΣΥΓΚΡΙΤΙΚΟΣ ΥΠΕΡΘΕΤΙΚΟΣ

ξένος ξενότερος ξενότατος

στενός στενότερος στενότατος

κενός κενότερος κενότατος

Τα παραπάνω γράφονται με -ο- γιατί αρχικά μετά το -ν- είχαν δίγαμμα. Δηλαδή ακολουθούσαν το βραχύ φωνήεν δύο σύμφωνα και το καθιστούσαν θέσει μακρόχρονο.

Κανόνας 3. Από τα δευτερόκλιτα επίθετα έχουν το δίχρονο στην παραλήγουσα μακρό και άρα τα παραθετικά τους γράφονται με -ο - :

α) όσα είναι σύνθετα με δεύτερο συνθετικό ένα από τα παρακάτω ουσιαστικά

θυμός - εὔθυμος εὐθυμότερος εὐθυμότατος

ψυχή - εὔψυχος

τιμή - ἔντιμος

νίκη - φιλόνικος

κίνδυνος - ἀκίνδυνος

λύπη - ἄλυπος

κῦρος - ἔγκυρος

β) Τα επίθετα ἄκρατος, ἰσχυρός, φλύαρος, ἀνιαρός, λιτός, ψιλός.

Κανόνας 4. Έχουν το δίχρονο στην παραλήγουσα βραχύ και άρα τα παραθετικά τους θα γραφούν με -ω- τα δευτερόκλιτα επίθετα που λήγουν σε:

α)

-ιος τίμιος τιμιώτερος τιμιώτατος

-ικος φιλικός

-ιμος χρήσιμος

-ινος πρωινός

β)

-αρος καθαρός

γ)

-υρός ἁλμυρός

δ)

-ανος ἱκανός

ε)

-αλος ἁπαλός

στ) ἄδικος, δυνατός, ἥσυχος

2. ΤΡΙΤΟΚΛΙΤΩΝ ΕΠΙΘΕΤΩΝ

ΘΕΤΙΚΟΣ ΣΥΓΚΡΙΤΙΚΟΣ ΥΠΕΡΘΕΤΙΚΟΣ

μέλας (θ. μέλαν) μελάντερος μελάντατος

βαθύς (θ. βαθυ) βαθύτερος βαθύτατος

ἀληθής (θ. ἀληθεσ) ἀληθέστερος ἀληθέστατος

ἄχαρις (θ. ἀχαριτ) άχαρίστερος άχαρίστατος (με μετατροπή του ττ-> στ

χαρίεις (θ. χαρίετ) χαριέστερος χαριέστατος (με μετατροπή του ττ-> στ)

(θ. χαρίεντ) χαριέστερος χαριέστατος (με μετατροπή του νττ-> στ)

ΙΙ. ΑΝΑΛΟΓΙΚΟΣ ΣΧΗΜΑΤΙΣΜΟΣ

α) -έστερος, -έστατος αναλογικά προς τα σιγμόληκτα (ἀληθής)

1. Όλα τα σε -ων, γεν. -ονος

π.χ. εὐδαίμων, -ονος εὐδαιμονέστερος εὐδαιμονέστατος

2. ἄκρατος ἀκρατέστερος (ἀκρατότερος) ἀκρατέστατος (ἀκρατότατος)

3. ἄσμενος

4. ἐρρωμένος

5. πένης

6. Όλα τα επίθετα που έχουν ως δεύτερο συνθετικό τις λέξεις **νοῦς** και **πλοῦς**.

εὔνους εὐνούστερος εὐνούστατος

ἁπλοῦς ἁπλούστερος ἁπλούστατος

β) -ίστερος, -ίστατος αναλογικά προς το ἄχαρις

βλάξ (θ. βλακ) βλακίστερος βλακίστατος

ἅρπαξ (θ. ἁρπαγ)

ὁ, ἡ λάλος, τό λάλον

κλέπτης

πλεονέκτης

γ) -αίτερος, -αίτατος

Αναλογικά προς τα:

παλαιός παλαίτερος παλαίτατος

σχολαῖος σχολαίτερος σχολαίτατος

γεραιός γεραίτερος γεραίτατος

1. ἴσος ἰσαίτερος ἰσαίτατος

2. εὔδιος εὐδιαίτερος εὐδιαίτατος

εὐδιέστερος εὐδιέστατος

3. πλησίος πλησιαίτερος πλησιαίτατος

4. ἴδιος ἰδιαίτερος ἰδιαίτατος

ἰδιώτερος ἰδιώτατος

5. ἥσυχος ἡσυχαίτερος ἡσυχαίτατος

ἡσυχώτερος ἡσυχώτατος

6. ὄψιος ὀψιαίτερος ὀψιαίτατος

7. πρῷος πρῳαίτερος πρῳαίτατος

πρῳιος πρῳιαίτερος πρῳιαίτατος

8. φίλος φιλαίτερος φιλαίτατος

φίλτερος φίλτατος

φιλίων φίλιστος

ΙΙΙ. ΑΝΩΜΑΛΑ ΠΑΡΑΘΕΤΙΚΑ

Συγκριτικός: -ίων, -ίων, -ιον

Υπερθετικός: -ιστος, -ίστη, -ιστον

1. αἰσχρός (αἶσχος) αἰσχίων, αἴσχιον αἴσχιστος

2. ἐχθρός (ἔχθος) ἐχθίων, ἔχθιον ἔχθιστος

3. ἡδύς (θ. ἡδ) ἡδίων, ἥδιον ἥδιστος

4. ῥᾳδιος (θ. ῥα) ῥᾳων, ῥᾷον ῥᾷστος

5. κακός κακίων, κάκιον κάκιστος

χείρων, χεῖρον χείριστος

ἥττων, ἧττον (ἥκιστα)

6. ταχύς (θ. θαχ) θάττων, θᾶττον τάχιστος

7. ὀλίγος μείων, μεῖον ὀλίγιστος

ἐλάττων, ἔλαττον ἐλάχιστος

ἥττων, ἧττον (ἥκιστα)

8. μικρός μικρότερος μικρότατος

μείων, μεῖον ὀλίγιστος

ἐλάττων, ἔλαττον ἐλάχιστος

ἥττων, ἧττον (ἥκιστα)

9. ἀγαθός βελτίων, βέλτιον βέλτιστος (ηθικά καλός)

ἀμείνων, ἄμεινον ἄριστος (γενναίος)

κρείττων, κρεῖττον κράτιστος (δυνατός)

λῳων, λῷον λῷστος (επιθυμητός)

10. καλός καλλίων, κάλλιον κάλλιστος

11. πολύς πλέ(ί)ων, πλέον πλεῖστος

12. μέγας μείζων, μεῖζον μέγιστος

13. μακρός μακρότερος μήκιστος

Τα ανώμαλα παραθετικά στο συγκριτικό είναι τριγενή και δικατάληκτα επίθετα της τρίτης κλίσης και στον υπερθετικό τριγενή και τρικατάληκτα της δεύτερης κλίσης.

ΠΕΡΙΦΡΑΣΤΙΚΑ ΠΑΡΑΘΕΤΙΚΑ

Συγκριτικός: μᾶλλον + θετικός βαθμός επιθέτου

Υπερθετικός: μάλιστα + θετικός βαθμός επιθέτου

Περιφραστικά παραθετικά σχηματίζουν

Α. Προαιρετικά: όλα τα επίθετα που σχηματίζουν και μονολεκτικά π.χ.

σοφός σοφώτερος σοφώτατος

μᾶλλον σοφός μάλιστα σοφός

Β. Κανονικά:

α) Οι μετοχές π.χ

ὠφελῶν μᾶλλον ὠφελῶν μάλιστα ὠφελῶν

β) Κάποια μονοκατάληκτα επίθετα που λειτουργούν και ως ουσιαστικά

ὑβριστής μᾶλλον ὑβριστής μάλιστα ὑβριστής

εἴρων

φιλόγελως

εὔελπις

κόλαξ

ΕΛΛΕΙΠΤΙΚΑ ΠΑΡΑΘΕΤΙΚΑ

θΕΤΙΚΟΣ ΣΥΓΚΡΙΤΙΚΟΣ ΥΠΕΡΘΕΤΙΚΟΣ

(ἄνω) ἀνώτερος ἀνώτατος

(κάτω) κατώτερος κατώτατος

(ὑπέρ) ὑπέρτερος ὑπέρτατος

(πρό) πρότερος πρῶτος

------ ὕστερος ὕστατος

(ἐπικρατῶν) ἐπικρατέστερος

(προτιμώμενος) προτιμότερος

------ ------- ὕπατος

------ ------- ἔσχατος

ΔΕ ΣΧΗΜΑΤΙΖΟΥΝ ΠΑΡΑΘΕΤΙΚΑ

Α) Τα επίθετα που σημαίνουν

α) Ύλη: ξύλινος, λίθινος, χρυσοῦς κλπ

β) Συγγένεια: πατρικός, μητρῶος, ἀδελφικός κλπ

γ) Χρόνο ή τόπο: θαλάσσιος, ἡμερήσιος, χερσαῖος κλπ

δ) Μέτρο: πηχυαῖος κλπ

ε) Μόνιμη ιδιότητα: θνητός, τυφλός, νεκρός κλπ

Β) Τα επίθετα που είναι σύνθετα με πρώτο συνθετικό

α) Το στερητικό ἀ- πχ ἀθάνατος, ἄυλος, ἄψυχος κλπ, αλλά να συνδυάζεται το ἀ- με μόνιμη ιδιότητα.

β) Το πᾶς πχ πανάγαθος

γ) Την πρόθεση ὑπέρ πχ ὑπέρμετρος

**Β. ΠΑΡΑΘΕΤΙΚΑ ΕΠΙΡΡΗΜΑΤΩΝ**

Κανόνας 1. Τα επιρρήματα που προέρχονται από επίθετα σχηματίζονται στο θετικό βαθμό με καταλήξεις -ως ή -ῶς, το συγκριτικό από την αιτιατική ενικού του ουδετέρου του συγκριτικού βαθμού του επιθέτου και τον υπερθετικό βαθμό από την αιτιατική πληθυντικού του υπερθετικού βαθμού του επθέτου π.χ.

Επίθετο Επίρρημα Συγκριτικός Υπερθετικός

σοφός σοφῶς σοφώτερον σοφώτατα

ἡδύς ἡδέως ἥδιον ἥδιστα

βαρύς βαρέως βαρύτερον βαρύτατα

καλός καλῶς κάλλιον κάλλιστα

κακός κακῶς κάκιον κάκιστα

χεῖρον χείριστα

ἧττον ἥκιστα

ῥᾳδιος ῥᾳδίως ῥᾷον ῥᾷστα

Παρατήρηση 1. Του επιθέτου ἀγαθός το επίρρημα είναι εὖ

Θετικός Συγκριτικός Υπερθετικός

εὖ ἄμεινον ἄριστα

βέλτιον βέλτιστα

κρεῖττον κράτιστα

Παρατήρηση 2. Των επιθέτων πολύς και ὀλίγος το επίρρημα σχηματίζεται στον θετικό από την αιτιατική του ουδετέρου του ενικού αριθμού του θετικού βαθμού του επιθέτου.

Θετικός Συγκριτικός Υπερθετικός

πολύ πλέον πλεῖστα

όλίγον μεῖον ὀλίγιστα

ἔλαττον ἐλάχιστα

ἧττον ἥκιστα

Παρατήρηση 3 . Των επιθέτων ταχύς, μέγας και εὐθύς το επίρρημα στο θετικό βαθμό σχηματίζεται με δύο τρόπους δηλαδή

Θετικός Συγκριτικός Υπερθετικός

ταχύ, ταχέως θᾶττον τάχιστα

μέγα, μεγάλως μεῖζον μέγιστα

εὐθύς, εὐθέως εὐθύτερον εὐθύτατα

Κανόνας 2. Τα τοπικά επιρρήματα σχηματίζουν τα παραθετικά τους με τις καταλήξεις -τέρω, -τάτω για συγκριτικό και υπερθετικό βαθμό αντίστοιχα.

Θετικός Συγκριτικός Υπερθετικός

ἄνω ἀνωτέρω ἀνωτάτω

κάτω κατωτέρω κατωτάτω

ἄπωθεν ἀπωτέρω ἀπωτάτω

πόρρω πορρωτέρω πορρωτάτω

ἔξω ἐξωτέρω ἐξωτάτω

ἔ(ἴ)σω ἐ(ἰ)σωτέρω ἐ(ἰ)σωτάτω

ἐγγύς ἐγγυτέρω ἐγγυτάτω

ἐγγύτερον ἐγγύτατα

ἔγγιον ἔγγιστα

πέρα περαιτέρω ---------

Κανόνας 3. Τα χρονικά επιρρήματα σχηματίζουν συγκριτικό και υπερθετικό αντίστοιχα με τις καταλήξεις -τερον, -τατα, / -αίτερον, -αίτατα/ -ιαίτερον, -ιαίτατα

Θετικός Συγκριτικός Υπερθετικός

πάλαι παλαίτερον παλαίτατα

πρῳ πρῳαίτερον πρῳαίτατα

πρωί πρωιαίτερον πρωιαίτατα

ὀψέ ὀψιαίτερον ὀψιαίτατα